Η αναισθησία στο 95% των ασθενών είναι τοπική με τη χρήση διαλύματος ξυλοκαΐνης. Σε περιπτώσεις αλλεργίας στην ξυλοκαΐνη μπορούν να χρησιμοποιηθούν και άλλα τοπικά αναισθητικά (π.χ. προκαΐνη). Οι τεχνικές αναισθησίας που εφαρμόζουμε στους ασθενείς μας συμβαδίζουν με όλα τα διεθνή standards για όσο το δυνατόν πιο ανώδυνη και ανεπίπλεκτη επέμβαση:
Αντισηψία της περιοχής που πρόκειται να υποβληθεί σε αναισθησία.
Ψύξη του σημείου που πρόκειται να διενεργηθεί η τοπική αναισθησία με ειδικό εξοπλισμό παραγωγής ψυχρού αέρα. Όπως είναι γνωστό, η ψύξη των ιστών μειώνει την αγωγιμότητα των νευρικών ερεθισμάτων και ως εκ τούτου ελαττώνει σημαντικά τη νευροαισθητηριακή αντίληψη του πόνου.
Εξουδετέρωση της οξύτητας του διαλύματος της τοπικής αναισθησίας.
Χρήση πολύ λεπτής βελόνας.
Αναρρόφηση πάντα πριν τη χορήγηση της ξυλοκαΐνης προς αποφυγή ενδαγγειακής έγχυσης του φαρμάκου.
Αναισθητοποίηση του κάθε κονδυλώματος με μία έγχυση στη βάση του.